སེམས་ཁོང་ན་བཞུར་བའི་ཆུ་བོ།
ཡུལ་ལྷ་ཐར།
D
ཆུ་བོ་ལགས། རྨ་འབྲི་རྫ་གསུམ། གདོད་མའི་ཚེ་སྲོག་གི་ཁྱེའུ་
སྦྲུམ་སྟེ་བསིལ་ལྡན་གངས་དཀར་གྱི་ཡུལ་གྲུ་དལ་གྱིས་སྐོར་དུས། ཁྱོད་
ཚོས་མྱངས་པའི་དཀའ་ཚེགས་ནི་རྨ་རྒྱལ་སྦོམ་ར2ལས་ཀྱང་གཏོས་ཆེ།
ཆུ་བོ་ལགས། ཁ་འབབ་རྣམ་བཞི》 གནའ་བོའི་རེ་འདུན་གྱི་
ཁུར་བོ་ཁུར་ཏེ་ མི་མེད་ ཐང་སྟོང་གི་བར་ཐག་འཇལ་དུས་ཁྱོད་ཚོས་
མྱངས་པའི་དཀའ་སྡུག་ནི་ཧི་མ་ལ་ཡ་ལས་ཀྱང་ཁུར་ལྕི།
ཡིན་ནའང། ཁྱོད་ཚོར་འཁང་ར་དང་སུན་སྣང་། ཁོང་ཁྲོ་དང་
འགྱོད་གདུང༌། འཇིགས་སྐྲག་དང་ཞེ་མཇེད་ཅི་ཡང་མེད་པར་གཡང་
གཟར་དང་གཅོང་རོང་ལས་སྤོབས་པས་མཆོངས་ཤིང་ངར་སྐད་གནམ་
Iརྨ་འབྲི་རྫ་གསུམ་ནི་རྨ་ཆུ། འབྲི་ཆུ། རྫ་ཆུ་གསུམ་མོ། །
(༢རྨ་རྒྱལ་སྦོམ་ར་ནི་རྨ་ཆེན་གངས་རི་སྟེ་མཚོ་སྔོན་ཞིང་ཆེན་མགོ་ལོག་ཁུལ་རྨ་ཆེན་རྫོང་དུ་
ཡོད་པའི་རི་བོ་གྲགས་ཅན་ཞིག་དང་། སྲིད་པ་ཆགས་པའི་ལྷ་དགུའི་ཡ་གྱལ་ཡིན།
3ཁ་འབབ་བཞི་ནི་རྨ་བྱ་ཁ་འབབ། སེང་གེ་ཁ་འབབ། གླང་ཆེན་ཁ་འབབ། རྟ་མཆོག་ཁ་
འབབ་སྟེ་གཙང་པོ་ཆེན་པོ་བཞིའོ། །
(d)ཞེ་མཇེད་ནི་ཞེད་པ་སྟེ་འཇིགས་པའམ་སྐྲག་པའི་དོན།

སྐོམ་སེལ་བདུད་རྩིའི༌ཆུ་རྒྱུན། (༦)
སའི་བར་ལ་བསྒྲགས། ནགས་ཀླུང་དང་རྩྭ་ཐང་དུ་སྐད་སྙན་ལྷང་ལྷང་
དུ་སྒྲོག་ཅིང་བྲེལ་འཚུབ་ཀྱིས་བསྐྱོད།
ཆུ་བོ་ལགས། ཁྱོད་ཀྱི་བཞུར་རྒྱུན་ནི་གཡུ་འབྲུག་སྔོན་མོ་ས་ན་
འཁྱུག་པ་དང་མཚུངས་ལ། ཁྱོད་ཀྱི་ཁུགས་སོ་རེ་རེ་ན་ལོ་རྒྱུས་ཀྱི་རྣམ་
ཐར་གསལ། ཁྱོད་ཀྱི་བཞུར་སྒྲ་ནི་རྒྱུད་དྲུག་པི་ཝང་དང་མཚུངས་ལ།
པི་ཝང་ལས་དཀྲོལ་འོང་བའི་འགྱུར་ཁུགས་རེ་རེ་ན་དགའ་སྐྱོ་ཆགས་
སྡང་གི་དབྱངས་རྟ་སྐྱོམ། ཁྱོད་ཀྱི་རླབས་ཕྲེང་ནི་དངུལ་དཀར་གྱི་མེ་
ཏོག་ཡིན་ལ། དངུལ་དཀར་མེ་ཏོག་གི་ཚོམ་བུ་རེ་རེ་ན་འཇིག་རྟེན་
འདིར་ཞེན་པའི་རང་མདངས་མངོན།
ཆུ་བོ་ལགས། ཡན་ལག་བརྒྱད་ལྡན་གྱི་གཙང་ཆབ། སྙོག་
བྲལ་དྭངས་གཙང་གི་ལྷ་ཆབ། ཁྱོད་ཀྱིས་གངས་རིའི་མུ་ཁྱུད་ཀྱིས་
བསྐོར་བའི་བསིལ་ལྡན་ལྗོངས་ལ་མཛེས་སྡུག་དང་གཟི་དཔལ་གནང་
ཞིང་། མཛའ་སེམས་རྨུ་ཐག༸ གིས་སྦྲེལ་བའི་གངས་ཅན་བོད་པར་
བདེ་སྐྱིད་དང་འབྱོར་ཕྱུག་སྩོལ་བཞིན་མཆིས། དཔྱིད་གསུམ་ཁུ་བྱུག་
ཡན་ལག་བརྒྱད་ལྡན་ནི་འདིར་ཆུའི་ཡོན་ ཏན་བརྒྱད་དེ་མངར་བ་དང་། བསིལ་བ།
འཇམ་པ། ཡང་བ། དྭངས་པ། གཙང་བ། མགྲིན་པ་ལ་མི་གནོད་པ། ལྟོ་བ་ལ་ཕན་པ་
བཅས་སོ། །
》རྨུ་ཐག་ནི་ནམ་མཁར་འགྲོ་སའི་དཔྱང་ཐག་ལྟ་བུ་ཞིག་ཡིན་ལ་འདིར་ཐག་པའི་དོན།
10
B

སེམས་ཁོང་ན་བཞུ
གི་མགྲིན་གླུ་ལྷང་ལྷང་དུ་གྲག་དུས་ཁྱོད་ཀྱི་སྐུ་དྲིན་ལས་སྐྱེ་འགྲོ་ཁྲི་སྟོང་ལ་
ཚེ་སྲོག་གི་ གསོན་ ཤུགས་རྒྱས་ཤིང་། སྟོན་གསུམ་སྡོང་ལོས་བྲོ་གར་
འཁྲབ་དུས་ཁྱོད་ཀྱི་བྱམས་བརྩེ་ལས་སྨིན་པའི་འབྲུ་རིགས་སྣ་ལྔས་མགོ་
ལྕོག་ལྡེམ། དབྱར་གསུམ་ཚ་གདུག་གིས་ཁྱོད་རང་བསྐམ་མ་ནུས་ལ།
དགུན་གསུམ་གྲང་ངར་གྱིས་ཁྱོད་ཀྱི་བཞུར་རྒྱུན་གཅོད་མ་ཐུབ། རེད་
ལགས། ཀུན་ཕན་གྱི་སྤྱོད་པ། གཞན་ཕན་གྱི་ལྷག་བསམ། ཡིད་འོང་
གི་ལང་ཚོ། མདུན་སྐྱོད་ཀྱི་སྙིང་སྟོབས། ཡོད་ཚད་ཀྱི་ཡོད་ཚད་ཆུ་བོ་
ཁྱོད་ལ་ལྡན་ཞིང་། ཡོད་ཚད་ཀྱི་ཡོད་ཚད་ཆུ་བོ་ཁྱོད་ཀྱིས་ནུས།
ཆུ་བོ་ལགས། ངའི་སེམས་ཁོང་ན་བཞུར་བའི་ཆུ་བོ་ལགས། ང་
ཚོས་དུས་ནམ་ཡང་ཁྱོད་ལ་སྲུང་སྐྱོབ་དང་བདག་སྐྱོང་བྱེད་ངེས་ཡིན།

སྐོམ་སེལ་བདུད་རྩིའི་༌ཆུ་རྒྱུན། (༦)